《长淮晚望》
宋代·王卿月

目断长淮渺莽中，孤城突兀倚层空。
寒砧几许递秋信，渔笛一声横晚风。
龙吐晴云岚气白，鸦翻落日水天红。
扁舟今夜宿何许，赤壁断矶芦苇丛。

作者简介：（1138—1192）开封祥符人，徙台州，字清叔，号醒庵，一作醒斋。孝宗乾道五年进士。历权中书舍人、直学士院，论事不避权贵。累官至太府卿，为金国生辰使，行至扬州而卒。性警敏强记，通晓古今事，多才艺。尝从邵雍后人传其《易》学。考辨古物、染翰丹青，皆造其妙。